**KATALIKŲ TIKYBOS ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Katalikų tikybos bendrosios programos (toliau – BP) įgyvendinimo rekomendacijų dalyje [*Veiklų planavimo ir kompetencijų ugdymo pavyzdžiai*](https://nsasmm-my.sharepoint.com/personal/svietimo_portalas_nsa_smm_lt/_layouts/15/Doc.aspx?sourcedoc=%7b50ada7b1-6768-4124-a56c-8bd9bba95d1b%7d&action=view&wd=target%286.%20Veikl%C5%B3%20planavimo%20pavyzd%C5%BEiai.one%7C9a3f23dc-563a-4923-bf5a-09d1eff2fea6%2F1%E2%80%932%20klas%C4%97s%7C141f3bd8-c8e7-41c5-ba92-79bd7dfdaace%2F%29&wdorigin=NavigationUrl)*.* Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://nauja.emokykla.lt/) pateiktos BP [atvaizdavimu](https://nauja.emokykla.lt/bendrosios-programos/visos-bendrosios-programos?page=1&subject=5309) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo.

Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio citatų langas.

Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) citatos.

Pateiktame ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas: :

* stulpelyje *Mokymo(si) turinio tema* yra pateikiamos Katalikų tikybos bendrosios programos (toliau – BP) tema ar probleminis klausimas, kuriuos mokytojas gali pasipildyti/pasikeisti savo nuožiūra;
* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui.

**KATALIKŲ TIKYBOS ILGALAIKIS PLANAS 2 KLASEI**

**Bendra informacija:**

Mokslo metai \_\_\_\_\_\_\_\_\_\_\_\_\_\_\_

Pamokų skaičius: 1 pamoka per savaitę , iš viso 35 pamokos

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Turinys**  **( Pasiekimų sritis.**  **Tema. Probleminiai klausimai)** | **Pasiekimų sritys**  **(A, B, C, D, E)**  **Pasiekimų lygių požymiai**  **1 Slenkstinis**  **2 Patenkinamas**  **3 Pagrindinis**  **4 Aukštesnysis** | **70 proc.**  **23–26 val.** | **30 proc.**  **12–9 val.** | **Vertinimas** | **Integraciniai**  **ryšiai** | **Kompetencijos**  **ugdomos**  **dalyku** | **Pastabos (refleksija)** | **Skaitmeninio turinio nuorodos** |
| **Ko mokysiuos antroje klasėje? (30%)**  **E. Asmuo ir moralė**  **E3 Esu pakviestas gėrėtis ir saugoti gamtą**  Kodėl yra sakoma „gamta – visų namai“? (Dievo kūrinija, Dievą galime pažinti gamtoje)  Ar Dievas ir man patikėjo rūpintis pasauliu? (Žmogaus atsakomybė už gamtą ir žmogų, būdai gamtai saugoti) | **E3. Priima sprendimus atsižvelgdamas į kūrinijos integralumą ir ekologinę etiką.**  E3.1. Skiria teigiamus ir neigiamus žmogaus elgesio padarinius gamtai.  E3.2. Paaiškina, kodėl reikia saugoti gamtą.  E3.3. Siūlo būdus, kaip jis pats gali prisidėti prie rūpinimosi Dievo sukurtu pasauliu.  E3.4. Su klasės draugais sukuria projektą, kaip kartu gali atsiliepti į Dievo kvietimą rūpintis gamta, ir jį įgyvendina. | 4-5 |  | Diagnostinis ir apibendrinamasis vertinimas.  Trimestro pabaigoje testais ar kitomis užduotimis įvertinami mokinių gebėjimai bei žinios ir pagal pasiekimų sritis nustatomas pasiekimų lygis. Mokinių pasiekimai žymimi e.dienyne. | Gamtamokslinis ugdymas, etika, socialinis ugdymas, informacinės technologijos. | Pažinimo, komunikavimo, kūrybiškumo, socialinė -emocinė, sveikos gyvensenos, pilietiškumo, skaitmeninė. |  | [www.katalikai.lt](http://www.katalikai.lt)  [www.gerojipatirtis.lt](http://www.gerojipatirtis.lt)  [www.biblija.lt](http://www.biblija.lt)  [www.krikščioniškifilmai.lt](about:blank)  [www.youtube.lt](http://www.youtube.lt)  <https://www.svkc.lt/religinis-ugd/metodine-m/>  <https://katechetika.lt/vakc/religinis-ugdymas/religinio-ugdymo-metodine-medziaga/> |
| **C. Bažnyčia ir liturgija**  **C3 Aš – krikščionis**  Kokia tavo vardo istorija? (Vardo reikšmė, šventieji globėjai)  Kodėl Jėzaus vardas yra visų svarbiausias? (Pagarbus Dievo vardo tarimas)  Kaip Kristus gyvena tarp mūsų? (Tikinčiųjų bendruomenė, sakramentai, kaip susitikimo su Dievu vietos, pvz., Krikštas ir Eucharistija)  Kas yra bendro tarp kryžiaus, Krikšto ir krikščionio? (Kryžiaus ženklas, Krikšto sakramentas, per Krikštą tampama krikščioniu, vienija Jėzus Kristus).  **Visų šventųjų ir Vėlinių šventės. (30%)** | **C3. Įvardija ir apibūdina sakramentus, kaip Dievo malonės ženklus**  C3.1. Padedamas papasakoja savo vardo gavimo istoriją.  C3.2. Vardo gavimo istoriją sieja su Krikšto sakramentu.  C3.3. Papasakoja, kaip tampama krikščioniu.  C3.4. Paaiškina, kodėl Jėzaus vardas yra svarbiausias, kokia yra žodžio „krikščionis” reikšmė. | 3 |  |  | Socialinis ugdymas, dailė ir technologijos, muzika. | Pažinimo, komunikavimo, kultūrinė, kūrybiškumo, socialinė -emocinė, sveikos gyvensenos, skaitmeninė. |  |  |
| **D. Asmens tobulėjimas ir dvasinis gyvenimas**  **D3** **Šventieji - Dievo draugai**  Kodėl kai kurie žmonės paveiksluose vaizduojami su lanku virš galvos? (Šventųjų vaizdavimas ikonografijoje, šventųjų paveikslai, šventasis globėjas)  Kiek yra šventųjų? (Pažintis su šventaisiais, Visų Šventųjų šventė, *pasirinktinai:* Fatimos šventieji, šv. Bernadeta Subiru ir kt.)  Kaip susidraugauti su Jėzumi? (Skaityti, žiūrėti, kalbėtis)  Kuo geras skiriasi nuo švento? (Šventojo apibrėžimas, artumas Dievui)  Kaip tapti šventuoju? Ar šiais laikais būna šventųjų? | **D3. Pagrindžia krikščionio pašaukimą šventumui**  D3.1. Paaiškina, kas yra draugas ir kaip galima susidraugauti su kitu.  D3.2. Įvardija tikro draugo savybes, jomis remdamiesi Jėzų ir šventuosius pristato kaip draugus.  D3.3. Įvardija, kaip galima susidraugauti su Jėzumi ir šventaisiais.  D3.4. Įvardija skirtumą tarp gero ir švento, iliustruoja pavyzdžiais. | 2 |  |  | Dailė ir technologijos, etika, etninė kultūra, socialinis ugdymas. | Pažinimo, komunikavimo, kultūrinė, kūrybiškumo, socialinė -emocinė, sveikos gyvensenos, pilietiškumo, skaitmeninė. |  |  |
| **B. Tikėjimo turinio pažinimas**  **B3 Žinojimas ir tikėjimas**  Ar yra kitas toks pat kaip aš? (Kiekvieno asmens unikalumas, žmogus kūniškas ir dvasinis)  Ar mokslininkai viską žino? (Kas yra mokslas ir kas yra tikėjimas?)  Ką daryti, kad pažintum Dievą? (Dievas pažįstamas protu ir tikėjimu)  **Advento laikotarpis. (30%)**  **Prakartėlės gamyba. (30%)**  **Trijų Karalių šventė. (30%)** | **B3. Apibūdina žmogų, kaip gebantį pažinti Dievą ir turėti santykį su Juo.**  B3.1. Padedamas įvardija penkis pojūčius, kuriais Dievas suteikė galimybę pažinti Jo sukurtą pasaulį.  B3.2. Įvardija penkis pojūčius, kuriais Dievas suteikė galimybę pažinti Jo sukurtą pasaulį ir padedamas pateikia pavyzdžių, kad ne viską galime pažinti penkiais pojūčiais.  B3.3. Įvardija kaip penkiais pojūčiais, pažįsta Dievo sukurtą pasaulį, paaiškina tikėjimo vaidmenį pažinime.  B3.4. Paaiškina, kodėl tik žmogus gali pažinti Dievą ir Dievo sukurtą pasaulį. | 3 |  |  | Pasaulio pažinimas, etika, dailė ir technologijos,muzika. | Pažinimo, komunikavimo, kūrybiškumo, socialinė -emocinė, sveikos gyvensenos, skaitmeninė. |  |  |
| **E. Asmuo ir moralė**  **E. E4 Aš galiu padėti**  Ką gali mano mažos rankutės? (du-trys gailestingumo darbai kūnui (pasirinktinai) atskleidžiant artimos aplinkos ir pasaulio skurdo, ekologines, stichines nelaimes ir pan.)  Ką gali mano maža širdelė? (du-trys gailestingumo darbai sielai (pasirinktinai) atskleidžiant vaikų situacijas pasaulyje ir pan.)  Ar lengva dalintis? (Dalinimosi džiaugsmas, Duonos padauginimas)  Ar sunku padaryti vieną gerą darbą per dieną? (Pareiga, atsakomybė šeimoje, mokykloje)  **Gavėnios laikotarpis.**  **Velykų tridienis. (30%)** | **E4. Analizuoja ir paaiškina socialinį Bažnyčios mokymą**  E4.1. Pateikia kasdienių gerų darbų pavyzdžių, kuriuos gali atlikti patys.  E4.2. Kasdienius gerus darbus suskirsto į tuos, kuriuos galima padaryti rankomis, žodžiu, mintimis.  E4.3. Jėzaus darbų perspektyvoje įvertina savo gerus darbus.  E4.4. Dalyvauja gerumo akcijoje ir kūrybiškai pristato savo patirtį. | 5-6 |  |  | Gamtamokslinis ugdymas, etika, socialinis ugdymas, informacinės technologijos. | Pažinimo, komunikavimo, kultūrinė, kūrybiškumo, socialinė -emocinė, sveikos gyvensenos, pilietiškumo, skaitmeninė. |  |  |
| **A. Šventojo Rašto pažinimas**  **A2  Velykų žinia Biblijoje**  Kokie yra Prisikėlimo ženklai? (Nuristas akmuo, tuščias kapas, angelas, drobulės)  Kaip evangelistai kalba apie Prisikėlimą? (Prisikėlimo naratyvas)  **Kuo ypatingas gegužės mėnuo? (30%)** | **A2. Skaito ir interpretuoja Šventąjį Raštą**  A2.1. Dėmesingai klausosi paprasčiausio biblinio teksto, pavieniais žodžiais pasako teksto esmę.  A2.2. Klausydamas biblinio teksto, rišlias sakinais papasakoja, apie ką jis, padedamas aptaria atskleistas vertybes, susijusias su artimiausiu jam pažįstamu kontekstu.  A2.3. Skaitydamas biblinį tekstą, suformuluoja teksto temą, aptaria atskleistas vertybes, susijusias su artimiausiu jam pažįstamu kontekstu.  A2.4. Lygindamas evangelijų tekstus, pastebi neatitinkančias detales, remdamasis skirtingų evangelistų tekstais, kūrybiškai pristato pasakojimą apie Jėzų. | 2-3 |  |  | Lietuvių k., socialinis ugdymas. | Pažinimo, komunikavimo, kultūrinė, kūrybiškumo, socialinė -emocinė, sveikos gyvensenos, skaitmeninė. |  |  |
| **C. Bažnyčia ir liturgija**  **C2 Bažnyčia – išskirtinė vieta**  Kuo bažnyčia skiriasi nuo prekybos centro? (Bažnyčia, kaip sakralus pastatas, maldos namai)  Ar bažnyčioje yra kokios nors taisyklės? (Elgesys bažnyčioje)  Ką žmonės veikia bažnyčioje? (Liturginė malda ir asmeninė  malda)  **Kuo ypatingas birželio mėnuo?**  **Ko išmokau? (30%)** | **C2. Analizuoja liturgiją, geba joje dalyvauti**  C2.2. Išskiria bažnyčią iš kitų pastatų, svarsto, koks yra tinkamas elgesys bažnyčioje.  C2.2. Įvardija išorinius bažnyčios požymius ir ženklus, padedamas nurodo tinkamą elgesį bažnyčioje.  C2.3. Paaiškina, kodėl bažnyčia yra sakralus pastatas ir įvardija tinkamo elgesio priežastis.  C2.4. Atpažįsta pagrindinius bažnyčioje esančius daiktus ir simbolius, tinkamai elgiasi bažnyčioje. | 4 |  |  | Socialinis ugdymas, dailė ir technologijos, muzika. | Pažinimo, komunikavimo, kultūrinė, kūrybiškumo, socialinė -emocinė, sveikos gyvensenos, pilietiškumo, skaitmeninė. |  |  |